**ΠΡΑΚΤΙΚΗ ΑΣΚΗΣΗ ΣΤΟ ΕΠΠ**

**Περιγραφή ΕΠΠ**

Το Επιστημονικό Πάρκο Πατρών Α.Ε. (ΕΠΠ) είναι οργανισμός που δημιουργήθηκε με βάση το μοντέλο της «θερμοκοιτίδας» νέων επιχειρήσεων υψηλής τεχνολογίας (νεοφυείς επιχειρήσεις, spin-off, startups).

Κύριος σκοπός είναι η προσφορά υποδομών καθώς και η διαμόρφωση κατάλληλου οικονομικού περιβάλλοντος ώστε να υποστηρίξει και να προωθήσει:

1. τη δημιουργία, λειτουργία και ανάπτυξη καινοτόμων επιχειρήσεων μέσα από διαδικασίες γρήγορης ανάπτυξης
2. την αξιοποίηση των ερευνητικών αποτελεσμάτων
3. την ενίσχυση και ανάπτυξη του τοπικού τεχνολογικού οικοσυστήματος
4. την ενίσχυση της καινοτομίας και της μεταφοράς τεχνογνωσίας προς τις επιχειρήσεις.

Το EΠΠ αποτελεί έναν από τους εταίρους - κλειδί στο περιφερειακό οικοσύστημα έρευνας, τεχνολογίας και καινοτομίας της Δυτικής Ελλάδας διατηρώντας ισχυρούς δεσμούς συνεργασίας με τα ακαδημαϊκά και ερευνητικά ιδρύματα, φορείς επιχειρηματικότητας, συνεργατικούς σχηματισμούς και ενώσεις επιχειρήσεων.

Κύρια αποστολή του ΕΠΠ είναι η δημιουργία μίας επιχειρηματικής περιοχής που θα βασίζεται στην καινοτομία, την επιστήμη και την τεχνολογία συνεισφέροντας στην ανάπτυξη & το μετασχηματισμό της περιφερειακής οικονομίας & διαδραματίζοντας καταλυτικό ρόλο στη διευκόλυνση και κινητοποίηση των παραγωγικών και δημιουργικών δυνάμεων της περιοχής.

**Τίτλος θέσης**

Στα πλαίσια των δραστηριοτήτων του Γραφείου Μεταφοράς Τεχνογνωσίας, το ΕΠΠ ενδιαφέρεται να απασχολήσει φοιτήτρια/ή, κατά προτίμηση από τη Σχολή Διοίκησης και Οικονομίας του ΤΕΙ Δυτικής Ελλάδας, για να πραγματοποιήσει την πρακτική του άσκηση στο ΕΠΠ.

**Αντικείμενο**

Διοικητικό ή Οικονομικό

**Καθήκοντα**

Αναζήτηση, υποβολή & διοικητική υποστήριξη ευρωπαϊκών & εθνικών έργων

Επικοινωνία, συνεργασία με φορείς επιχειρηματικότητας σε Ελλάδα & εξωτερικό

Ενημέρωση τεχνολογικού οικοσυστήματος για θέματα επιχειρηματικότητας

Scouting & παρακολούθηση ερευνητικών ομάδων, επιχειρήσεων & επενδυτών

Παρακολούθηση & υποστήριξη νέων Innovation HUBs

Διοργάνωση εκδηλώσεων ή ειδικών συναντήσεων Μεταφοράς Τεχνογνωσίας

Διοργάνωση workshops

**Προφίλ Υποψηφίου**

Πολύ καλή γνώση χρήσης εργαλείων Microsoft Office

Άριστες επικοινωνιακές ικανότητες σε γραπτό και προφορικό λόγο

Απαραίτητη γνώση αγγλικής γλώσσας (σε γραπτό και προφορικό επίπεδο)

**Ο ιδανικός υποψήφιος πρέπει να διαθέτει**

Οργανωτικές ικανότητες και ικανότητες διαχείρισης χρόνου

Αυτοπεποίθηση, πρωτοβουλία, προσοχή στη λεπτομέρεια

Υπευθυνότητα και ακεραιότητα χαρακτήρα

Εργασία σε ομάδα

**Το ΕΠΠ προσφέρει**

Απόκτηση επαγγελματικών δεξιοτήτων

Δημιουργία επαγγελματικού δικτύου

Συνεχής Εκπαίδευση

Δυναμικό Εργασιακό Περιβάλλον

**Πληροφορίες – Αποστολή βιογραφικών**

Επιστημονικό Πάρκο Πατρών – Γραφείο Μεταφοράς Τεχνογνωσίας

* Βίκυ Τομαρά, 2610 911556, [tomara@psp.org.gr](mailto:tomara@psp.org.gr)

Με εκτίμηση

Βασίλης Αναστασόπουλος

Πρόεδρος Επιστημονικού Πάρκου Πατρών